text: Ny påsat brand i Esbjerg
  29 november 2011 kl. 09.52
  Bolig-blokkene på Hans Tausensvej i Esbjerg er endnu engang blevet ramt af en brand mandag aften. Den blev hurtigt slukket.
  Indsatslederen fra brandvæsenet er sikker på, at branden var påsat. Der var stukket ild i noget avispapir i i opgang nummer 15, men beboerne slog hurtigt alarm, og brandvæsenet fik slukket ilden, før den anrettede store skader.
  
  Evakueret
  Som ved tidligere brande i bebyggelsen blev alle beboere evakueret. De måtte bruge en del af deres aften på græsplænen foran husene, før de igen kunne komme ind.
  Politiet anholdt for nylig ti børn og sigtede dem for brandende. Men der var også en brand mandag og altså igen i aftes, så politiet har stadig en brandstifter at gå på jagt efter.
  Lige nu kan politiet ikke sige, om de seneste brande har tilknytning til de tidligere brande. I dag blev der uddelt løbesedler til samtlige knap 150 husstande i området. Der vil også i samarbejde med boligforeningen blive arrangeret et informationsmøde for beboerne ? sandsynligvis på torsdag.
  